jkorsvik/nowiki_second_scrape_merged huggingface dataset:
David Chappelle

David «Dave» Khari Webber Chappelle (født 24. august 1973 i Washington, DC) er en amerikansk komiker, skuespiller og satiriker.


== Biografi ==
Chappelle begynte med stand-up allerede på barneskolen. Hans inspirasjon kom fra favorittkomikerne hans, slik som Richard Pryor. 
I 1992 opptrådte Chappelle på TV for første gang, på Def Comedy Jam. I løpet av det neste året hadde han sin første filmrolle, i Robin Hood - Helter i strømpebukser som «Ahchoo», og senere i Agentenes blues som «Ozzie». Mellom 1994 og 1997 besto Chappelles karriere av TV-opptredener, små stand-upshow og lavbudsjettfilmer. Denne perioden fikk han sin første mulighet til å lage sitt eget TV-show, The Dave Chappelle Project, men pilotepisoden ble ikke plukket ut av TV-kanalen. Han hadde også en rolle i 1996-versjonen av Den helskrudde professoren.
I 1998 nådde Chappelles karriere og liv et vendepunkt etter at han hadde hovedrollen i komediefilmen Half Baked, som han skrev sammen med Neal Brennan, og også var med å produsere. Filmen handler om eventyrene til en gjeng hasjhoder, og har siden blitt en kultfilm. Det samme året konverterte Chappelle til islam. Han fortalte Time magazine at han ikke ønsket å diskutere religionen sin offentlig på grunn av at han ikke ønsket at folk forbandt religionen med ham og hans feilI 2003 debuterte Chappelle med sitt eget ukentlige TV-show på Comedy Central, Chappelle's Show. Showet parodierer flere aspekter ved amerikansk kultur, inkludert raseavhengige stereotyper. Dette, kombinert med Chappelles kjappe kommentarer om samfunnet og politikken, hjalp til at serien ble en kritisk og kommersiell suksess. Etter at sesong 2 var over var den et av de mest sette seriene på det amerikanske kabelnettet, og det nest mest sette programmet på Comedy Central, nest etter South Park.


== Filmografi ==


== Referanser ==


== Kilder ==
Thorsen, Tor. «Dave Chappelle Loves World of Warcraft», GameSpot. (29. juni 2005)
Associated Press. «Chappelle: Happy to be working clubs», ABC News. (13. september 2005) (internettsiden er fjernet)
Carnes, Jim. «Dave Chappelle lets rude audience have it, sticks up for Cosby's comment», Sacramento Bee (indirekte lenke) (17. juni 2004)


== Eksterne lenker ==
(en) Dave Chappelle – kategori av bilder, video eller lyd på Commons 
(en) Dave Chappelle – galleri av bilder, video eller lyd på Commons 
(en) David Chappelle på Internet Movie Database 
(sv) David Chappelle i Svensk Filmdatabas 
(da) David Chappelle på Scope 
(da) David Chappelle på Scope 
(fr) David Chappelle på Allociné 
(fr) David Chappelle på Allociné 
(en) David Chappelle på AllMovie 
(en) David Chappelle hos Rotten Tomatoes 
(en) David Chappelle hos The Movie Database 
Dave Chappelle videosketsjer Arkivert 3. april 2007 hos Wayback Machine.
Comedy Central: Chappelle's Show Arkivert 4. mars 2011 hos Wayback Machine. – Comedy Centrals offisielle nettside til TV-serien
Chappelle's Block Party – Offisiell nettside for Dave Chappelle's Block Party
Dannebrogordenen

Dannebrogordenen er en dansk ridderorden, som dronning Margrethe er ordensherre for. Ordenen består av et hvit-emaljert gull- eller sølvkors med en rød kant, en kongekrone, og den regjerende monarks monogram. Ordenen anvendes hovedsakelig til dekorering av fortjente danske statsborgere, og tildeles kun etter dronningens beslutning. 
Dannebrogordenen ble innstiftet av Christian 5. i 1671, og er senere forandret og utvidet. Til ordenens legendariske historie hører Christian Vs påstand om at han fornyet en orden innstiftet i 1219 av Valdemar II. Dette er imidlertid ren diktning. Siden 1951 kan både menn og kvinner dekoreres med Dannebrogordenen.
Personer som har fått ordenes storkors får sine våpenskjold malt på plater som  henges opp på veggene i Frederiksborg slottskirke i Hillerød. Tidligere fikk alle riddere skjoldene hengt opp, men da var det mye sterkere begrenset hvem som kunne bli tildelt ordenen. Skjold er hengt opp for flere nordmenn og tidligere for flere dansker som hadde sitt virke i Norge; bl.a. fra nyere tid for ambassadør Rolf Andvord og hoffsjef Ingvald Smith-Kielland og Vardøs ordfører Tor Andreas Kofoed.Dannebrogordenen har hvitt ordensbånd med røde kanter. I rangordenen 

storkommandører av Dannebrog (kun fyrstelige personer)
storkors
kommandør av Dannebrog (delt i 2 grader)
ridder av Dannebrog (delt i 2 klasser)


== Se også ==
Artikler på Wikipedia om personer som har mottatt Dannebrogordenen
Elefantordenen


== Eksterne lenker ==
 (en) Order of the Dannebrog – kategori av bilder, video eller lyd på Commons 
De kongelige ridderordener Det danske kongehus
Ordenshistorisk Selskab - Bilder og beskrivelser relaterte til ordenshistorie
Okanogan County

Okanogan County er et fylke i den amerikanske delstaten Washington. Det ligger i nord i staten og det grenser mot Ferry County i øst, Lincoln County i sørøst, Grant County i sør, Douglas County i sør, Chelan County i sørvest og mot Skagit County og Whatcom County i vest. Det har også grense mot Canada i nord.
Okanogan Countys totale areal er 13 766 km² hvorav 122 km² er vann. I 2000 hadde fylket 39 564 innbyggere og administrasjonssenteret ligger i byen Okanogan, fylkets største by er Omak. Fylket, som ble grunnlagt i 1888, er Washingtons største i areal.


== Eksterne lenker ==
(en) Offisielt nettsted 
(en) Okanogan County, Washington – kategori av bilder, video eller lyd på Commons
Chelan County

Chelan County er et fylke i den amerikanske delstaten Washington. Det ligger i de sentrale delene av staten og det grenser mot Okanogan County i nordøst, Douglas i øst, Kittitas County i sør, King County i sørvest, Snohomish County i vest og Skagit County i nordvest.
Chelan Countys totale areal er 7 753 km² hvorav 187 km² er vann. I 2000 hadde fylket 66 616 innbyggere og administrasjonssenteret ligger i byen Wenatchee som også er fylkets største by. Fylket, som ble grunnlagt i 1899, har fått sitt navn etter det indianske ordet Chelan som betyr dypt vann. Lake Chelan, som ligger i fylket, er 453 meter dyp. 


== Eksterne lenker ==
(en) Offisielt nettsted 
(en) Chelan County, Washington – kategori av bilder, video eller lyd på Commons
Pedro Juan Caballero

Pedro Juan Caballero er en by i Paraguay. Den er hovedstad i departementet Amambay og ligger på grensen til den brasilianske delstaten Mato Grosso do Sul. Byen har om lag 75 00 innbyggere. Den er kjent for billig alkohol, og er et senter for narkotikasmugling.
Paraguays landslagskeeper Aldo Bobadilla kommer fra denne byen.
Kittitas County

Kittitas County er et fylke i den amerikanske delstaten Washington. Det ligger i de sentrale delene av staten og det grenser mot Chelan County i nord, Douglas County i nordøst, Grant County i øst, Yakima County i sør, Pierce County i vest og mot King County i nordvest.
Kittitas Countys totale areal er 6 043 km² hvorav 93 km² er vann. I 2000 hadde fylket 33 362 innbyggere og administrasjonssenteret ligger i byen Ellensburg som også er fylkets største by. Fylket ble grunnlagt i 1883 og det er delte meninger om navnets opprinnelse. 


== Eksterne lenker ==
(en) Offisielt nettsted 
(en) Kittitas County, Washington – kategori av bilder, video eller lyd på Commons
Yakima County

Yakima County er et fylke i den amerikanske delstaten Washington. Det ligger i de sørlige delene av staten og det grenser mot Kittitas County i nord, Grant County i nordøst, Benton County i øst, Klickitat County i sør, Skamania County i sørvest, Lewis County i vest og mot Pierce County i nordvest.
Yakima Countys totale areal er 11 167 km² hvorav 40 km² er vann. I 2000 hadde fylket 222 581 innbyggere og administrasjonssenteret ligger i byen Yakima som også er fylkets største by. Fylket ble grunnlagt i 1865 og har fått sitt navn etter indianerstammen Yakama. 


== Eksterne lenker ==
(en) Offisielt nettsted 
(en) Yakima County, Washington – kategori av bilder, video eller lyd på Commons
Pierce County

Pierce County er navnet på fem fylker i USA: 

Pierce County (Georgia)
Pierce County (Nebraska)
Pierce County (Nord-Dakota)
Pierce County (Washington)
Pierce County (Wisconsin)
Kjerstin Andersen

Kjerstin Andersen (født 23. november 1958 i Porsgrunn) er en tidligere norsk håndballspiller med 104 landskamper for Norge. Hun var målvakt da oppturen startet for det norske damelaget ved at de vant bronsemedalje i håndball-VM 1986. I OL i 1988 var hun med på å vinne sølv. Andersen deltok også i VM i 1990 da laget tok 6.-plass. I dag er hun anestesisykepleier på Sykehuset Telemark og spiller håndball for C-laget til Gjerpen IF.


== Priser ==
Telemark Idrettskrets ærespris (1987)


== Referanser ==


== Eksterne lenker ==
(en) Kjerstin Andersen på Internet Movie Database 
(en) Kjerstin Andersen – Olympedia 
(en) Kjerstin Andersen – Sports-Reference (OL-resultater – arkivert) 
(en) Kjerstin Andersen – Norges Håndballforbund
Departamento

Departamento er betegnelsen på regioninndelingen i spansktalende land i Sør– og Mellom–Amerika. Disse land bruker denne regioninndelingen:

Argentina deler provinsene inn i Departamentos
Bolivia er delt i 9 Departamentos som igjen er delt inn i provinser
El Salvador er delt i 14 Departamentos
Guatemala er delt i 22 Departamentos
Honduras er delt i 18 Departamentos
Colombia er delt i 32 Departamentos og et hovedstadsområde (Distrito capital)
Nicaragua er delt i 15 Departamentos und 2 selvstyrte områder (Comunidades Autónomas)
Paraguay er delt i 17 Departamentos og et hovedstadsområde (Distrito capital)
Peru var til 2002 delt i 24 Departamentos, nå er landet delt i 26 regioner
Uruguay er delt i 19 Departamentos
Klickitat County

Klickitat County er et fylke i den amerikanske delstaten Washington. Det ligger sør i staten og det grenser mot Yakima County i nord, Benton County i nordøst og mot Skamania County i vest. Det har også grense mot delstaten Oregon i sør.
Klickitat Countys totale areal er 4 932 km² hvorav 82 km² er vann. I 2000 hadde fylket 19 161 innbyggere og administrasjonssenteret ligger i byen Goldendale som også er fylkets største by. Fylket ble grunnlagt i 1859 og har fått sitt navn etter indianerstammen Klickitat.


== Eksterne lenker ==
(en) Offisielt nettsted 
(en) Klickitat County, Washington – kategori av bilder, video eller lyd på Commons
Mattis Mathiesen

Mattis Leonid Rakov Aleksewitch Mathiesen (født 30. juni 1924, død 9. oktober 2010) var en norsk fotograf og filmprodusent, opprinnelig fra Ålesund.I sin ungdom reiste han fra hjembyen til England i en fiskeskøyte (1941) og oppnådde diplom
ved en militær filmskole der, sammen med blant annet Gunnar Fougner og Roald Jøraandstad. Under
den andre verdenskrig virket han som krigsfotograf i marinesammenheng.
Han fotograferte blant annet for filmene Elskere (1963) og Vildanden (1963). Sammen med Knut Andersen og Knut Bohwim startet han selskapet Teamfilm i 1962 som produserte mange av Olsenbanden-filmene. Han var produsent for Viva Villaveien! (1989) og filmutgaven av Fredrikssons fabrikk (1994).
Mathiesen deltok i flere bridge-norgesmesterskap for Akademisk bridgeklubb og bodde i Bærum.


== Utmerkelser ==
Aamot-statuetten 1970
leder for Nordisk TV- og filmunion 1966


== Referanser ==


== Eksterne lenker ==
(en) Mattis Mathiesen på Internet Movie Database 
(sv) Mattis Mathiesen i Svensk Filmdatabas 
(da) Mattis Mathiesen på Filmdatabasen 
(en) Mattis Mathiesen på AllMovie
Næringspyramide

Næringspyramider viser hvor mye energi hvert av leddene i en næringskjede representerer. Selve idéen om en næringspyramide følger av arbeidene til G. Evelyn Hutchinson og Raymond Lindeman (1942).I et økosystem går det en strøm av energi som avtar jo høyere opp i en næringskjede eller næringsnettet man kommer i de trofiske nivåene. Næringspyramiden forteller om hvordan energi fra de organismene på lavere nivåer i næringskjeden tapes etter hvert som man kommer høyere opp i pyramiden. Produsentene (alger og planter) vil altså inneha en større mengde energi enn de forskjellige konsumentene på høyere nivåer.
På bunnen av pyramiden befinner produsentene seg. Dette er typisk alger og planter som utnytter solenergien (gjennom fotosyntese) og næringsstoffene i jordsmonnet til å skaffe seg energi. Produsentene utgjør derfor 100 prosent av energien i næringspyramiden. På det neste trofiske nivået befinner primærkonsumentene seg. Dette er i de fleste tilfeller planteetere (herbivorer) av alle slag (fra planteetende larver til elefanter), men også altetere (omnivorer, for eksempel svinedyr) og kjøttetere (karnivorer, for eksempel bæretende bjørner og indirekte også hundedyr og mange andre) ernærer seg fra dette nivået. Primærkonsumentene utgjør typisk cirka 10 prosent av energien i pyramiden. Over primærkonsumentene står sekundærkonsumentene, tertiærkonsumentene og toppkonsumentene. Sekundærkonsumenter er i hovedsak kjøttetere (karnivorer) som ernærer seg av å ete primærkonsumenter. De utgjør typisk cirka 1 prosent av energien i pyramiden. Tertiærkonsumenter er også i hovedsak kjøttetere. Disse ernærer seg i hovedsak av å ete både primærkonsumenter og sekundærkonsumenter. Tertiærkonsumentene utgjør typisk cirka 0,1 prosent av energien i pyramiden og består stort sett av små og mellomstore rovdyr (predatorer). Helt på topp i pyramiden står toppkonsumentene, som mangler naturlige fiender. Her finner vi bl.a. de største rovpattedyrene, men også en del andre oftest store dyr. Toppkonsumentene omfatter spermhval, spekkhogger, hvithai, tiger, løve, puma (der jaguaren ikke finnes), ulv (unntatt der tigeren forekommer), kongeørn, saltvannskrokodille, anakonda osv. Toppkonsumentene utgjør typisk kun cirka 0,01 prosent av energien i pyramiden.
Når produsenter og konsumenter dør, vil nedbrytere (dekomponenter) omdanne de døde eller råtnende organismene til utnyttbare næringsstoffer i jorden, som nye produsenter kan utnyttet. Nedbrytere er heterotrofe organismer som produserer biomasse fra uorganiske forbindelser. Dette er typisk bakterier, sopp og andre mikroorganismer. De eter det ingen andre vil spise, men ingen eter det nedbryterne har spist.


== Referanser ==


== Se også ==
Trofisk kaskade


== Eksterne lenker ==
(en) Ecological pyramid – kategori av bilder, video eller lyd på Commons
Skamania County

Skamania County er et fylke i den amerikanske delstaten Washington. Det ligger i lengst sør i staten og det grenser mot Lewis County i nord, Yakima County i nordøst, Klickitat County i øst, Clark County i vest og mot Cowlitz County i vest. Det har også grense mot delstaten Oregon i sør.
Skamania Countys totale areal er 4 361 km² hvorav 71 km² er vann. I 2000 hadde fylket 9 872 innbyggere og administrasjonssenteret ligger i byen Stevenson som også er fylkets største by. Fylket ble grunnlagt i 1854 og har fått sitt navn etter et indiansk ord som betyr "raskt vann" som refererer til elven Columbia River. 


== Eksterne lenker ==
(en) Offisielt nettsted 
(en) Skamania County, Washington – kategori av bilder, video eller lyd på Commons
Jeremias brev

Jeremias brev er en av de deuterokanoniske bøker i Det gamle testamente. I mange av de gamle håndskriftene er verket presentert som et sjette kapittel i Baruks bok, men i flere står den også som et selvstendig skrift. Teksten er inkludert i den katolske kirkes bibel som det siste kapittelet av Baruks bok; i den ortodokse kirkes bibel er den en selvstendig bok. 


== Teksthistorie ==
Teksten presenterer seg som et brev skrevet av Jeremia, en av de sentrale profetene i Det gamle testamente, til jødene som skulle føres av sted som fanger til Babylon av Nebukadnesar II. Datering av teksten er usikker, det må nødvendigvis være yngre enn fangeskapsårene på 500-tallet f.Kr.. De fleste forskere er enige om at teksten bygger på noen bibelavsnitt fra Jesajaboken og den kan derfor ikke være eldre enn 540 f.Kr. Ettersom et fragment fra teksten (7Q2) er funnet blant dødehavsrullene, kan teksten heller ikke være yngre enn 100 f.Kr.
Skriftet er muligens skrevet på hebraisk, men er bare kjent i gresk oversettelse. Det kan tenkes at forfatteren var en hellenistisk jøde i Alexandria, men dette kan ikke sies med sikkerhet. Tematikken med de omkringliggende folkeslags guder var imidlertid relevant både under det babylonske fangenskapet og under jødenes senere møter med den hellenistiske kulturen.


== Innhold ==
Selv om teksten ifølge tittelen skal være et brev, er det mer riktig å se på det som en traktat eller preken. Skriftet omtales som «en satirisk preken mot avgudsdyrkelse», med utgangspunkt i Jeremias bok, kap 10; vers 11: «Så skal dere si til dem: 'De guder som ikke skapte himmel og jord, skal forsvinne fra jorden og ikke finnes under himmelen.'» Et karakteristisk trekk ved teksten er dens 11 ganger gjentatte påminnelse om at avgudene ikke er virkelige guder.


== Referanser ==


== Litteratur ==
Dancy, J. C. (1972): The Shorter Books of the Apocrypha, 197-209. The Cambridge Bible Commentary. Cambridge: Cambridge University Press.
Metzger, Bruce M. (1957): An Introduction to the Apocrypha, 95-98. New York: Oxford University Press.
Moore, Carey A. (1992): «Jeremiah, Additions To», i Anchor Bible Dictionary, red. David Noel Freedman, 6 bind., 3:698-706. New York: Doubleday.
Pfeiffer, Robert H. (1949): History of New Testament Times with an Introduction to the Apocrypha, 426-32. New York: Harper and Brothers.
Schürer, Emil (1987): The History of the Jewish People in the Age of Jesus Christ, rev. og red. Géza Vermes, et al., 3 bind., 3/2:743-45. Edinburgh: T & T Clark.
Torrey, C. C. (1945): The Apocryphal Literature: A Brief Introduction, 64-67. New Haven: Yale University Press.


== Eksterne lenker ==
fulltekst hos Bibel.no
Vekkelse

Vekkelse brukes i religiøst språk om noe som har med å bli vekket, våkne, bli bevisst, være beredt eller forberedt og omvende seg i åndelig forstand, særlig om «masseomvendelser» og i forhold til å tro på dogmene i kristendommen og den teologiske tolkningen av Bibelen. Vekkelser er imidlertid også kjent innenfor for eksempel islam og hinduisme. Vekkelsebevegelser oppstår i en periode med økt religiøs aktivitet. De kan føre til kortvarig vitalisering av det religiøse livet i en menighet eller et  lokalsamfunn, men også til varige organisasjoner og trossamfunn. 


== Kristen vekkelse ==
Ordet «vekkelse» brukes ofte om kollektiv omvendelse («masseomvendelser»), der mange mennesker på ett sted, for eksempel under et møte, kommer til en ny religiøs erkjennelse eller overbevisning. Hos kristne er vekkelse ofte forbundet med å bli frelst, omvendelse, og å bli født på ny. I tillegg til vekkelse av ufrelste og uomvendte er også en del av vekkelsesforkynnelsen myntet på den kristne som må vekkes og fornyes til ny bevissthet som kristen. Den karismatiske forkynnelsen legger særlig vekt på «en fornyelse i Den hellige ånd». Vekkelse på bedehus og i lekmannsbevegelse forbindes gjerne med en kollektiv bevegelse som oppstår i forbindelse med daglige møter, over en lengre tid, kalt vekkelsesmøter, der man utfordres til å ta et bevisst valg om å tro på Jesus Kristus. 


=== Vekkelser i Norge ===

I norsk sammenheng er det naturlig å skille mellom haugiansk, roseniansk og pinse-karismatisk omvendelse. 

Den haugianske omvendelse er del av en lengre prosess med blant annet anger og bot i tillegg. Selve omvendelsen er høydepunktet i denne prosessen.
Den roseniansk omvendelse kjennetegnes av en forkynnelse som vektlegger «kom som du er» og bli omvendt «her og nå». Denne enkle formen for vekkelse finnes særlig i den lavkirkelige bedehuskulturen og i frikirkelige samfunn som forkynner en mer radikal kristentro.
Den pinse-karismatisk omvendelse kjennetegnes ved at man opplever fenomener som åndsdåp og tungetale i forbindelse med omvendelsen.Flere kristne trossamfunn omtaler seg selv som «vekkelsesbevegelser». 


==== Større kristne vekkelsesbevegelser i Norge ====
Etter at pietismen oppstod i Tyskland på slutten av 1600-tallet, kom det flere pietistiske vekkelser i Norge på 1700-tallet. Andre større bevegelser er:

Den haugianske vekkelsen på begynnelsen av 1800-tallet med Hans Nielsen Hauge
Den læstadianske vekkelsen fra 1848 med Lars Levi Læstadius
Den johnsonske vekkelsen i 1850-1860-årene med Gisle Johnson
Den lammerske vekkelsen i 1850-1860-årene med Gustav Adolph Lammers
Vekkelsen i Stavanger i 1890-årene med Lars Oftedal
Den pentekostale bevegelse (pinsebevegelsen) med utspring i Vekkelsen i Azusa Street og Thomas Ball Barratt
Vekkelsen i Misjonsforbundet i Oslo i 1930-årene med Frank Mangs
Ungdomsvekkelsen i 1960- og 70-årene med Jesusbevegelsen
Den karismatiske fornyelsesbevegelse i 1970-1980-årene.


== Se også ==
Frelse (kristendom)
Forkynnelse
Evangelisering
Karismatisk kristendom
Kristen tro
NådegaverVekkelsen i Wales,
Vekkelsen i Azusa Street, Pinsevekkelsen
Vekkelsen av mahayana-troen
Våkn opp!, blad utgitt av Jehovas vitner
Cowlitz County

Cowlitz County er et fylke i den amerikanske delstaten Washington. Det ligger i den sørvestlige delen av staten og det grenser mot Lewis County i nord, Skamania County i øst, Clark County i sør og mot Wahkiakum County i vest. Det har også grense mot delstaten Oregon i sørvest.
Cowlitz Countys totale areal er 3 021 km² hvorav 72 km² er vann. I 2000 hadde fylket 92 948 innbyggere og administrasjonssenteret ligger i byen Kelso, fylkets største by er Longview. Fylket ble grunnlagt i 1854 og har fått sitt navn etter indianerstammen Cowlitz. 


== Eksterne lenker ==
(en) Offisielt nettsted 
(en) Cowlitz County, Washington – kategori av bilder, video eller lyd på Commons
Wahkiakum County

Wahkiakum County er et fylke i den amerikanske delstaten Washington. Det ligger i den sørvestlige delen av staten og det grenser mot Pacific County i nordvest, Lewis County i nord, Cowlitz County i øst og mot delstaten Oregon i sør.
Wahkiakum Countys totale areal er 743 km² hvorav 58 km² er vann. I 2000 hadde fylket 3 824 innbyggere og administrasjonssenteret ligger i byen Cathlamet som også er fylkets største by. Fylket ble grunnlagt i 1854 og er Washingtons minste. Det har fått sitt navn etter Chinookstammens indianerhøvdingen Wahiakum. 


== Eksterne lenker ==
(en) Offisielt nettsted 
(en) Wahkiakum County, Washington – kategori av bilder, video eller lyd på Commons
Urchin

Urchin var et britisk band, og det første bandet til Adrian Smith, som nå er gitarist i Iron Maiden. Bandet ble dannet av Adrian Smith og Dave Murray (også Iron Maiden) i 1972 som Stone Free, senere ble navnet endret til Evil Ways. Dave forlot bandet i 1975 til fordel for Iron Maiden. Etter at bandet fikk platekontrakt med DJM Records i august 1976, skiftet de navn til Urchin. Murray var tilbake i bandet en kort periode i 1976, men gikk raskt tilbake til Iron Maiden.
Urchin rakk å spille inn en 7", «Black Leather Fantasy», før Adrian forlot bandet for å erstatte gitarist Dennis Stratton i Iron Maiden.
I 1986 organiserte Adrian en gjenforening hvor de spilte låten «Whole Population of Hackney» sammen med Steve Harris og Nicko McBrain (begge fra Iron Maiden).


== Diskografi ==
Singler

«Black Leather Fantasy» (1977)
«She's a Roller» (1977)
Urchin (2004)  (samlealbum)


== Medlemmer ==


=== Siste kjente besetning ===
Adrian Smith – gitar og vokal
Andy Barnett – gitar
Dave Murray – gitar
Alan Levitt – bass
Barry Tyler – slagverk


=== Tidligere medlemmer ===
David Hall – vokal
Maurice Coyne – gitar


== Eksterne lenker ==
(en) Urchin på Discogs 
(en) Urchin på MusicBrainz 
(en) Urchin på Encyclopaedia Metallum 
(en) Urchin på Songkick
Pacific County

Pacific County er et fylke i den amerikanske delstaten Washington. Det ligger i den sørvestlige delen av staten og det grenser mot Grays Harbor County i nord, Lewis County i øst og mot Wahkiakum County i sørøst. Det har også grense mot delstaten Oregon i sør og mot Stillehavet i vest.
Pacific Countys totale areal er 3 169 km² hvorav 752 km² er vann. I 2000 hadde fylket 20 984 innbyggere og administrasjonssenteret ligger i byen South Bend, fylkets største by er Raymond. Fylket ble grunnlagt i 1851 og fått sitt navn etter sin beliggenhet ved Stillehavet. 


== Eksterne lenker ==
(en) Offisielt nettsted 
(en) Pacific County, Washington – kategori av bilder, video eller lyd på Commons